Diari Oficial de la Generalitat Valenciana


Sumari del DOGV 1641, del 14-10-1991 (1991/822886)

RESOLUCIÓ de 7 d'octubre de 1991, de la Universitat de València, per la qual es convoca borsa de treball per cobrir llocs de treball del grup E (categories compreses en aquest grup segon el conveni col-lectiu d'universitats de la Comunitat Autònoma).
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1641

Data del DOGV
:   14-10-1991

Secció del DOGV
:   AUTORITATS I PERSONAL

Número del document
:   1991/822886


Data del document
:   07-10-1991

Organisme emissor
:   Universitat de València

Tipus de document
:   Resolució

RESOLUCIO de 7 d'octubre de 1991, de la Universitat de València, per la qual es convoca borsa de treball per cobrir llocs de treball del grup E (categories compreses en aquest grup segons el conveni col.lectiu d'universitats de la Comunitat Autònoma).  
El Rectorat de la Universitat de València, fent ús de les atribucions que li confereixen l'article 18, en relació amb e 3.e de la Llei de Reforma Universitària, els estatuts d'aquesta universitat i el Conveni Col·lectiu d'Universitats de la Comunitat Autònoma Valenciana, convoca proves selectives per a la constitució Junta borsa de treball per cobrir els llocs de treball del grup E (categoria d'ordenances, mossos de servei telefonistes, vigilants, etc.).  
Condicions de la borsa de treball  
1. Amb aquesta borsa de treball es cobriran totes les va cants del grup E que es puguen produir per qualsevol concepte fins al 31 de desembre de 1992. El nombre total del concursants que poden integrar la borsa de treball no podrà excedir de 120.  
D'aquest nombre es reservaran 5 llocs per al contingen de discapacitats.  
2. Mentre aquesta borsa es trobe en vigor, es cobriran igualment amb els seus integrants totes les contractacions eventuals i interines que es produesquen per necessitats de serve (baixes per malaltia, maternitat, serveis especials, excedències amb reserva de llocs de treball, contractacions per excés de treball, etc.).  
3. Tots els llocs de treball a què es refereix aquesta convocatòria tindran caràcter laboral i s?acolliran a les condicions establertes en el Conveni Col·lectiu de les Universitats de la Comunitat Autònoma Valenciana.  
4. Els llocs de treball del grup E que per necessitats del servei hagen de ser objecte de convocatòria singularitzada no són inclosos en aquesta borsa de treball.  
5. La ubicació dels llocs de treball serà en tots els centres i serveis de la Universitat de València(València i Burjassot).  
Condicions dels aspirants  
1. Tenir la nacionalitat espanyola.  
2. Haver fet divuit anys.  
3. Estar en possessió del certificat d'estudis primaris.  
4. No patir cap malaltia o discapacitació que impedesca el normal exercici dels llocs de treball que s'ofereixen.  
5. No trobar-se inhabilitat per a l'exercici d'un lloc de treball públic.  
6. No haver estat separat, mitjançant expedient disciplinari, de qualsevol administració o lloc de treball públic.  
Les condicions generals per a ser admès a la prova a què es refereix aquesta convocatòria s'han deposseir en el moment en què finalitze el termini de presentació d'instàncies i durant tot el període de vigència de la borsa de treball.  
Per a ser inclòs en la reserva de discapacitats cal sol·licitar-ho prèviament en la instància sol·licitud l'admissió a les proves i justificar una discapacitació igual o superior al 33%.  
La Gerència de la Universitat farà pública la llista d'admesos al seu tauler d'anuncis (c/ Roger de Llúria, núm. 6), i donarà 5 dies de termini per esmenar possibles errors.  
Els aspirants que figuren en la relació definitiva de la borsa de treball perdran els drets adquirits com a aprovats en aquestes proves si no es presenten quan siguen cridats per la Universitat per cobrir algun dels llocs en qualsevol de les condicions que es fixen en aquesta convocatòria, excepte en casos de força major, degudament justificats.  
Contingut de la prova selectiva  
1) Prova psicotècnica - eliminatòria.  
Valoració: de 0 a 10 punts. Per figurar en la llista d'admesos cal obtenir-hi almenys 5 punts.  
Els participants seran ordenats de major a menor per la seua puntuació i la llista d'aprovats estancarà en el número 115, en el tipus general.  
Els participants discapacitats seran ordenats de major a menor puntuació, i la llista d'aprovats es tancarà en el número de 5 previst per à aquest contingent.  
Si no es cobreix el nombre total de llocs reservats al contingent de discapacitats, la resta complementarà el contingent general.  
2) Prova de mèrits  
Coneixement del valencià  
Els participants que figuren en les llistes d'aprovats podran realitzar un exercici voluntari i de mèrits sobre el coneixement del valencià, que es valorarà de 0 a 3 punts.  
El resultat d'aquest exercici se sumarà als de la prova general; d'aquesta manera quedarà configurat l'ordre final de la borsa de treball.  
L?exercici té les mateixes característiques per al grup general i el de discapacitats.  
3) Mecànica de la prova:  
La prova selectiva es realitzarà per crida única en la data i el lloc que s'indica en aquesta convocatòria. El tribunal anunciarà a l?inici de la prova i al tauler d'anuncis del lloc on es realitze la convocatòria de la fase següent, amb indicació de la data, lloc i hora.  
Una vegada efectuada la crida pel tribunal, no seran admesos els concursants que no s'hi hagen presentat en aquell moment, siga quina siga la causa que els ho hagués impedit.  
La durada de les proves la fixarà el tribunal amb l'antelació suficient.  
Els concursants amb discapacitació igual o superior i 33%, tant els que participen en el contingent de discapacitat com els que ho facen en el contingent general, podran sol·licitar l'adaptació necessària de les proves, si així ho demane en la sol·licitud de participació.  
Presentació d'instàncies  
Les sol·licituds, que seran gratuïtes, s'han de recollir a la consergeria de la Gerència de la Universitat.  
Els drets d'examen són 1.000 PTA, que s'han d'ingressa en el c/c. 2085 9354 38 35 680829 621 Ibercaja, OP. El justificant de pagament de la taxa consistirà en la impressió del segell de l'entitat bancària en la sol·licitud, el qual segell ser suficient per a constatar-ne la presentació, als efectes de la Llei de Procediment Administratiu.  
En cas d'error en el contingut de les llistes, en el moment de realització de les proves, els concursants només podran justificar la seua admissió amb la presentació del justificant de pagament bancari.  
Les instàncies s'han de presentar al registre d'entrada d Gerència entre els dies 21 i 31 d'octubre ambdós inclusivament  
Realització de les proves  
Les proves selectives s'iniciaran per l'ordre establert e aquesta convocatòria. L?exercici obligatori tindrà lloc el dia 3 de novembre a les 10 hores, a les facultats de Filosofia i C de l'Educació i Psicologia.  
Tribunal  
El tribunal tindrà la composició establerta per a la comissió de selecció en l'article 7 del Conveni Col·lectiu vigent.  
El tribunal pot nomenar col·laboradors especialistes i ajudants. Tant el tribunal com aquests últims estaran subjecte als motius i causes d'abstenció i recusació establerts en els articles 20 i 21 de la Llei de Procediment Administratiu.  
El tribunal que actue en aquestes proves té la categoria que per a aquests casos determine la legislació vigent.  
La seu del tribunal es fixa en la Gerència de la Universitat (c/ Roger de Llúria, núm. 6).  
València, 7 d'octubre de 1991. - El Vice- rector: J. Ismael Fernández Guerrero